  Виталий Пронин 29-тӥ июньысен ужаны лэземын ни спорт школаослы, спорт клубъёслы.Туспуктэм: udmdunne.ru Удмуртилэн Тӧроез Александр Бречалов меӵак эфирез дыръя вераз, кыӵе организациос ужаны потозы та нуналъёсы. 29-тӥ июньысен ужаны лэземын ни спорт школаослы, спорт клубъёслы. Коркаостӥ ветлыны яралоз ни газ тӥрлыкез эскерисьёслы. Чеберлыкез яратӥсьёс понна ӟеч ивор – ӧсъёссэс усьтозы театръёс, клубъёс. Но трос калыкен ужрадъёс соос уз ортчытъялэ на. 1-тӥ июльысен шаерысьтымы калык тазалыксэ юнматыны быгатоз санаторийёсын. Анай-атайёс куремъя чаклам дырлэсь вазьгес, 2-тӥ июльысен, усьтӥськозы нылпиослы ватсаса тодон-валан сётӥсь учреждениос. Нош 12-тӥ июльысен ужаны кутскозы нылпи лагерьёс, школа бордысь лагерьёс. Кызьы котькуд учреждениын шутэтскон радъямын, кыл кутозы ачиз Тӧро но интыосысь кивалтӥсьёс, пусйиз А. Бречалов. Сергей Захаров Теги: каранти спорт  